*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*208. számú előterjesztés*

Bátaszék Város Önkormányzat Képviselő-testületének 2024. november 27-én

16 órakor megtartandó ülésére

Tájékoztató a vagyonnyilatkozat-tételi kötelezettség teljesítéséről

|  |
| --- |
| **Előterjesztő:** Dr. Bonnyai József, a PG Bizottság elnöke**Készítette** : Takaróné dr. Mihó Beatrix mb.hatósági irodavezető **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**PG Bizottság: 2024. 11. 26. |

**Tisztelt Képviselő-testület!**

Magyarország helyi önkormányzatokról szóló 2011. évi CLXXXIX. tv. (a továbbiakban: Mötv.) 39. § (1) bekezdése értelmében a polgármester ésaz önkormányzati képviselő ***megválasztásától,*** majd ezt követően minden év január 1-jétől **számított harminc napon belül vagyonnyilatkozatot köteles tenni.** Az Mötv. 146/J. § (2) bekezdése alapján ahol a törvény a választáshoz illetve a választás napjához jogkövetkezményt fűz, ott a jogkövetkezmény alkalmazásának kezdő időpontjaként 2024. október 1. napját kell érteni.

Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelet 3. melléklet 1.17. pontjában kapott feladatkörében eljárva a polgármesteri és képviselői vagyonnyilatkozatok vizsgálatát a Pénzügyi és Gazdasági Bizottság elvégezte.

Tájékoztatom a tisztelt képviselő-testületet, hogy a polgármester úr és a képviselő-testület tagjai vagyonnyilatkozat-tételi kötelezettségüknek a maguk és hozzátartozóik vonatkozásában eleget tettek.

A vagyonnyilatkozatokat a Bátaszéki Közös Önkormányzati Hivatal nyilvántartásba vette, és gondoskodik azok megfelelő kezeléséről.

Kérem a tájékoztató szíves tudomásulvételét.

**Határozati javaslat:**

**tájékoztató a vagyonnyilatkozat-tételi kötelezettségekről**

Bátaszék Város Önkormányzatának Képviselő-testülete a polgármester és a képviselők 2024. október 31. napjáig esedékes vagyonnyilatkozat-tételéről szóló tájékoztatót megtárgyalta és azt tudomásul veszi.

*Határidő*: Azonnal

*Felelős*: Dr. Firle-Paksi Anna aljegyző

*Határozatról értesül:* Bátaszéki KÖH személyzeti ügyintéző

 irattár